JUMAL KÕNELEB
Tere
ja tere tulemast taas vaatama saadet "Jumal kõneleb".
Tahame alustuseks tänada kõiki tagasiside saatjaid.
Käisin mõni nädal tagasi ühes Turu linna koguduses
ja üks inimene tuli seal ette tunnistama,
et oli saanud usklikuks meie saate kaudu.
Aitäh Jeesus selle eest, mida Sa teed ka selle saate kaudu!
Me jätkame täna lastekasvatuse teemal.
Kas see pole mitte hea teema, Joy? - See on tähtis teema.
See on tähtis teema.
Paljud lapsevanemad tunnevad,
et kasvatus on tänapäeval päris keeruline ja raske asi.
Ometi on lapsed me jaoks väga olulised.
Igaüks meist soovib, et ta võiks olla edukas lapsevanem.
Usume, et leiad ka selle saate kaudu abi ja tarkust
just selle ülesande jaoks.
Minu jaoks ei olnud argieluga toime tulemine lihtne.
Kolm last, töö, oma maja ja kogu majapidamine.
Kõik see, mida see tähendab.
Kuna see oli minu jaoks nii raske,
pidin saama Issandalt pidevalt tarkust ja abi.
Kui tagantjärele mõtlen, mida ma siis õppisin,
siis seda, et Issanda plaanides on alati rahu.
Kui otsisin igal päeval Teda ja tarkust Tema Sõnast -
hommikuti, enne, kui lapsed üles ärkasid,
kogesin, et Tal oli iga päeva jaoks rahulik plaan.
Kuigi perekonna argipäevas on tihe programm ja palju käike,
on vaja koristada ning on tohutult sagimist,
siis Issanda plaan on selline, milles valitseb rahu.
See võib paljude jaoks olla väljakutse,
kui tundub, et kogu aeg on kõike liiga palju.
Liiga palju tööd, lastel liiga palju hobisid
ja kõike seda, mida justkui peaks jõudma.
Just see oli ja on siiani keeruline,
et on välised nõudmised ja ootused, mis hingavad koguaeg kuklasse,
pluss ma ise nõuan endalt liiga palju.
Mulle tundub kogu aeg, et peaksin suutma palju rohkem.
Mulle tundub, et peaksin olema parem
ja et peaksin oskama rohkem;
et mul peaks olema rohkem asju ja ma peaks tegema palju rohkem.
Pereelus on pidevalt selline tunne, et sellest kõigest ei piisa.
Aga kui vaatasin koos Issandaga oma päevakavale otsa,
palvetasin ja palusin otsekui hingeankruks tarkust ja abi,
nägin, et Issandas ongi kõik asjad hästi.
Ta ütleb: "Joy, kõik on hästi, ma olen siin koos sinuga.
Sellest piisab ja sinust endast piisab."
Tema kõnetuses on alati arm, Tema kõnetuses on alati armastus.
Ta ütleb alati, et Ta kaitseb ja aitab.
Tema vaatenurgast paistab päev teistsugune.
Kas pead siis silmas,
et ka lapsevanemana tohib vajada lapsevanemat?
- Kas see on see, mida silmas pead? Jah, ma olen küll vajanud.
Me tohime vajada Taevast Isa ka selles asjas.
See ongi kõige tähtsam sõnum.
Lapsevanemaks olemisega käib kaasas palju survet
ja sünnistusmajast alates räägitakse, kui tähtsad on esimesed eluaastad.
Kristlastena peame mõistma, et meil on jõuallikas -
meil on Taevaisa, meie oma Isa.
Kui sul pole maist isa või su isa on juba surnud,
siis on meil Taevaisa, kes on ka suurepärane emana.
Ta tahab meid aidata lastekasvatuses.
Matteuse 6:34 ütleb Jeesus: "Ärge siis hakake muretsema."
Keset kõiki neid katsumusi ütleb Issand ikkagi: "Ärge muretsege!"
"Ärge siis hakake muretsema homse pärast,
sest küll homne päev muretseb ise enese eest!
Igale päevale piisab oma vaevast."
See on kõige olulisem asi pereelu argipäevas.
Elada üks päev korraga. Ühest päevast korraga piisab.
On olemas ka teine vaatenurk.
On olemas positiivne vaatenurk.
On olemas turvaline vaatenurk.
Kuna ma olin nii nõrk,
siis minu vaatenurgast paistis alati, et see asi ei õnnestu;
et see päev saab olema kaootiline ja asjad lähevad kehvasti.
Kui aga otsisin Jumala vaatenurka ja otsisin seda Piiblist,
siis Ta andis seal hoopis teise vaatenurga.
Ta annab positiivse ja lohutava vaatenurga.
Sellise vaatenurga,
milles ma saan tunda, et olen siiski piisav.
Issand annab sulle usku, Issand annab sulle rahu,
Issand annab sulle armu ja ka armastust.
Just nii see on.
Eduka kasvatuse tuum ja võtmesõna on armastus.
Seda tunnistab ka psühholoogia,
kuigi psühholoogias räägitakse rohkem kiindumusest
ja kiindumusteooriast,
kuid küsimus on ikka armastuses.
Me inimestena oleme kõik loodud ja sünnime sellistena,
et oleme armastusest sõltuvad.
Lapsevanemaks olemine võib olla ikkagi valulik,
kui tundub, et mul polegi seda armastust,
mida laps vajab.
Kui mul polegi seda rahu ja sülle võtmine tundub väga raske.
Siis on hea, et võime ise pääseda sülle
ja kogeda taevase Isa armastust.
Tingimusteta, igavest ja alati samasugust armastust.
See on esmane jõuallikas me jaoks.
Lapse armastamine on sel juhul ikkagi võimalik.
Nagu Joy ütles - siis näeb seda Tema vaatenurgast.
See on vabastav.
Jesaja 60:7 ütleb Issand:
"Vase asemel ma toon kulda ja raua asemel ma toon hõbedat,
puidu asemel vaske ja kivide asemel rauda."
Ta ütleb, et Tema plaan toob alati kaasa midagi paremat.
"Ja ma panen su ülemuseks rahu."
See on olnud mulle tõeliselt tähtis.
Ta ütleb: "Ja ma panen su ülemuseks rahu."
Ma saan otsida rahulikku plaani oma elu jaoks.
Rahulikku plaani meie abielu jaoks, rahulikku plaani töö juures,
rahulikku plaani perekonnaga.
Rahulik plaan, milles tunnen, et mul endal läheb hästi,
et mu lastel on hea ja meil on abielu jaoks ruumi.
Selles plaanis läheb mul ka töö juures hästi.
Mõne jaoks võib kõlada utoopiliselt, et selline asi on võimalik.
Töö juures võib olla pingeid, kooli poolt tuleb survet,
abielus on pingeid ja kogu aeg on väline surve.
Kogu aeg peaks tegema rohkem, olema ja saavutama rohkem.
Kuidas siis sellest väljapääsu leida?
Kas sellest orav rattas rabelemisest üldse on väljapääsu?
Jumal tahab selles tõesti aidata,
et võiksid panna piirid paika ja öelda "ei".
Ja samuti kogeda seda sisemist rahu, millest äsja rääkisid.
Seda, et ma kõlban.
Ma ei pea sooritama kõike seda, et olla hea ema või isa.
Kui saan olla Issanda ligiolus, märkan korraga, et olen üsna hea.
Kui rääkida lastekasvatusest ja alustada päris algusest,
siis esimesed kolm eluaastat on lapse jaoks kõige tähtsamad.
Sünnist kolmanda eluaastani on aeg baasturvalisuse rajamiseks.
Küsimus on selles, et laps leiaks sisemise rahu.
Rahu ja ligiolu, mida laps sellel ajal saab,
rajab lapse sisse püsiva sisemise rahu.
Me kõik ju tahame, et nii ka läheks.
Aga kui mõtleme, et see rahu peab tulema meist -
et meie peame olema selle rahu allikad
ja meil peab olema täiuslik kodu, siis see ei ole võtmeküsimus.
Hoopis see, et võime ise vajada Jumalat,
võime peatuda ja tankida ennast Tema ligiolus
ning siis sünnib see rahu iseenesest me sees
ja seejärel meie kaudu ka me lastes.
See on turvaline tee.
Ehk siis, mina leian selle rahu esmalt ja siis see lihtsalt peegeldub minust.
Jesaja 30:15:
"Sest nõnda ütleb Issand Jumal, Iisraeli Püha:
"Pöördudes ja vaikseks jäädes te pääseksite,
rahus ja lootuses oleks teie jõud, kuid te pole seda tahtnud,
vaid ütlete: Ei, me põgeneme hobuste seljas!"
See käib just minu kohta. Ma tahan alati kõike kiiresti.
Tahan rahmeldada ja kiirustada, tunnen pidevalt stressi ja hoogu.
Kuna olen rahmeldaja, astun ma kergelt rahurajalt maha
rahmeldamise ja stressi sisse.
Mu sisse ei olnud rajatud seda rahu, millest sa rääkisid.
Seega peab see tulema Issandalt.
Johannese 14:27 ütleb Jeesus:
"Rahu ma jätan teile, oma rahu ma annan teile.
Mina ei anna teile nõnda, nagu maailm annab."
Issand ei nõua meilt samu asju, mida maailm nõuab.
"Teie süda ärgu ehmugu ega mingu araks!"
Ta tahab kogu aeg julgustada ja öelda, et sellest piisab.
Sellest piisab. Vähem on rohkem.
Vähem on parem;
rahu on parem, kui rapsimine.
See on just see sõnum, mida ka mina tahaksin kõigile öelda.
Kui sul on parajasti kiired ajad, kui sul on väikesed lapsed,
siis juba tavalise argipäevaga toime tulemisest piisab täiesti.
Ei pea olema tohutult tegemisi, 16 erinevat hobi ja muud.
Argipäevaga toimetulemine sel määral, et kodus säilib rahu,
et inimsuhetes on rahu ja abielu püsib korras,
sellega on juba piisavalt tegemist.
Nendel kiiretel aegadel on väga tähtis ka abielupaarina teineteist toetada.
Ka see oli selline asi, mida me õppisime ja pidime õppima.
Vahel on väsimus väga suur.
Mäletan öid, kui lapsed ei maganud ja kui väsinud sa siis vahel olid.
Kui tähtis on olla siis toeks,
et üks ei peaks koguaeg magamata olema.
Saab olla kordamööda üleval ja kordamööda kannatada.
Või aidata pesu pesta, nõusid pesta või tolmu võtta.
Võib kordamööda käia poes.
Ja pidada meeles, et argieluga toimetulemisest piisab.
Ei pea olema tohutult muud programmi.
See, et kodus püsiks rahu, on tähtsam, kui igasugu tegemised.
Rahulik argipäev.
Pean ütlema, et minu meelest tuleb rahulik argipäev ette planeerida.
Kui rahulikku argipäeva ei planeeri, siis arvan, et seda niisama ei teki.
Seda võib planeerida.
Argipäeva võib analüüsida:
Miks me elus on selline kaos? Miks on mul kogu aeg kaootiline olek?
Miks mulle tundub, et kõike on liiga palju
ja ma ei saa kunagi peatuda ega maga öösiti korralikult?
Alati on kõike liiga palju.
Kui on kogu aeg selline tunne,
siis tasub peatuda, sest midagi on mäda.
Samuti tasub otsida abi.
Abi võib saada erinevatelt nõustajatelt ja koolipsühholoogilt,
sotsiaalabiametist või lastekaitsest.
On erinevaid teenuseid, mida perenõuandlad pakuvad.
Võib istuda koos maha ja mõelda oma kaootilise argielu üle.
"Mida me selles osas teha saame?" Võib arutleda ja planeerida.
Regulaarsed söögiajad, regulaarne magamamineku aeg,
kuidas jõuda õigel ajal voodisse, eriti kui peres on väikene laps.
Väike laps vajab väga vähe. Peamiselt turvalist kodus olemist.
Kui mõelda veel esimese kolme eluaasta peale,
mis on baasturvalisuse rajamise aeg,
siis tekib küsimus, kuidas seda rajada?
See ongi süles hoidmine, vajaduste eest hoolitsemine,
mähkmete vahetamine ja kõik, mis selle juurde kuulub.
See on normaalne psüühiline ja füüsiline ligiolu;
naeratamine ja kõik selline aitab lapse sisemist rahu rajada.
Kui seda tehakse ja laps saab seda kogeda,
siis see kannab imelist vilja.
Selleks pole vaja kõige uhkemaid ja uuemaid mänguasju
või õige suurusega uhket oma maja.
Nendel asjadel pole mingit tähtsust väikese lapse jaoks.
Kui kodus on soe ja saab süüa, siis tähtsaimad vajadused on kaetud.
Kui baasturvalisus on rajatud, siis on seda hilisemas elus näha.
Sel lapsel on olemas sisemine rahu.
See mõjutab enesehinnangut ja mõjutab ka seda,
et selline laps talub hiljem paremini stressi.
Ta ei solvu nii kergesti, kui teab, et teda armastatakse.
Ta austab teisi ja ei pea teisi alla suruma,
kui oma armastuse vajadus on rahuldatud.
Siis sul pole vaja teisi alla suruda.
Sul enesel on niigi hea olla.
Sellepärast ongi need asjad olulised ja me ei ütle, et need on võimatud,
vaid tahame öelda, et need asjad on tähtsad.
Kodurahu ja see, et tunneme end täiskasvanutena hästi;
et me suhe Jumalaga on korras, et meil on toimiv jõuallikas
ja lähedus ning ligiolu toimivad me enda eludes.
Kui see toimib, siis see paistab ka lastes välja.
1. Johannese 4:16 "Ja me oleme tunnetanud
ja uskunud armastust, mis Jumalal on meie vastu.
Jumal on armastus
ja kes püsib armastuses, püsib Jumalas ja Jumal püsib temas."
1. Johannese kiri 4:18: "Armastuses ei ole kartust..."
Mõelda vaid - armastus ajab kartuse välja.
"...vaid täiuslik armastus ajab kartuse välja,
sest kartuses on karistus,
aga kartja ei ole saanud täiuslikuks armastuses."
Tahan julgustavalt öelda, et juba varakult tasub aidata lapsel
rajada algusest peale oma suhet Jumalaga.
Alustades sellest, et kodus mängitakse ülistusmuusikat,
hiljem palvetatakse ja loetakse koos laste Piiblit.
Kõik see aitab last juba pisikesest peale
õppida tundma Jumala ligiolu.
Laps õpib varakult tunnetama, et on veel keegi peale vanemate.
Kui loeme laste Piiblit, siis ta õpib juba Jumalat tundma.
Kõik varajased ususeemne külvid on lapse turvatunde loomisel tähtsad.
Võiksin selle kokku võtta sellega, et olgem ise Jumalale lähedal
ja vahendagem seda ligiolu ka lastele.
See on vaimulik osa varajases kasvatuses,
mis on meie ülesandeks.
See pole sugugi võimatu.
Pean tagantjärele ja täiskasvanuna ütlema,
et oleksin soovinud teada, et ma ei ole üksinda;
et oleksin juba lapsena teadnud, et mul on armastav taevane Isa,
kes mind tõeliselt armastab.
Väikestele lastele pole vaja rääkida midagi muud,
kui seda, et Jumal armastab.
Rääkida Jumala armastusest, headusest ja abist -
sellest, et Ta on hea Isa.
Ta on meie Isa, kes on hea ja kes armastab.
Juba see teadmine on lapse jaoks oluline,
et ta ei ole üksinda.
See lisab turvatunnet.
Aamen.
Palvetame koos sinuga.
Tänu Taevaisa, et Sina oled armastus.
Tänu Isa, et Sina oled armastus ja Sinus ei ole mingit pimedust.
Tänu Issand, et võime täna paluda iga lapsevanema eest,
kes ühel või teisel moel tunneb valu lapsevanemaks olemises.
Issand, tahame paluda täna rahu iga lapsevanema südamesse.
Tahame paluda rahu igasse perekonda.
Tänu Issand, et Sa õnnistad
ja igaüks saab kogeda, et Sina oled lähedal ja kinnitad.
Isa, palume, et Sa kinnitaksid igat väsinud ema ja isa.
Kinnita igaühte, kes on pettunud või väsinud,
kes kardab või muretseb.
Kuulutame vabadust igale lapsevanemale.
Just praegu.
Kuulutame rahu perekondadesse.
Jeesuse nimel.
Tänu, Issand!
Me rõõmustame ja hõiskame selle üle,
et võime olla siin koos Sinuga.
Issand, me oleme nii tänulikud, et me ei pea olema üksinda.
Emad ei pea olema üksinda, isad ei pea olema üksinda.
Meil on igavene allikas
ja meid kannavad igavesed käsivarred.
Issand, Sa oled meie tugev abi hädade ajal.
Issand, me rõõmustame koos Sinuga ja oleme rõõmsad.
Me täname Sind selle eest, et Sina oled arm.
Sa oled arm. Päriselt. Arm ongi see, mis Sa oled.
Sa saatsid Jeesuse surema meie eest, et meie saaksime elada armust.
Me võime ujuda armus ja hõljuda armu sees.
Võime täituda armuga ja mõelda armu peale.
Võime võtta armu vastu.
Issand, tahan otsekui kasta kõik me pered armu sisse.
Nagu saaksime kõik minna armu ujumisbasseini.
Sukelduda üleni sellesse.
Jeesuse nimel tahan kuulutada sulle armu armu peale.
Armu armu peale.
Armu emaks olemises ja armu isaks olemises.
Armu su lastele ja armu su tulevikule.
Jeesuse nimel - peast varvasteni armu.
Armu selle üle, mis on olnud ja armu tuleviku üle.
Armu Jeesuse nimel.
Lase armul lasta õhku igasugune südametunnistuse piin,
mis on alati me vaenlaseks lastekasvatuses.
Armu armu peale.
Kadugu küündimatuse tunne Jeesuse nimel!
Tänu Issand, et meist piisab sellistena.
Sinus me oleme piisavad. Jeesuse nimel, aamen.
Aamen, hästi palutud.
Kui soovid rohkem teada meie töö kohta,
võid külastada meie kodulehekülge: www.kristillinenkoulu.org
Sealt leiad infot meie kooli ja lasteaia kohta.
Sealt võib tellida ka neid raamatuid,
mis aitavad leida lähedase suhte Jumalaga.
Iga raamat käsitleb ühel või teisel moel seda sama teemat:
kuidas saame õppida tundma Teda, kes on armastus
ja kasvada Tema tundmises.
Temast saab kõik alguse ja Temaga kõik ka lõppeb.
Ole õnnistatud Jeesuse nimel
ja pea meeles, et Issand on koos sinuga!
Ta tahab aidata sind ka lastekasvatuses
ja olla allikas, mis värskendab ja toob rahu ka sinu ellu.
Ole õnnistatud!
Evangeelium on rõõmusõnum.
See sõnum on täis rahu, lootust, usku ja armu.
Tänapäeva maailm vajab sellist sõnumit.
Maailm on seda alati vajanud.
Sul on võimalus osaleda selle toreda evangeeliumi viimises
kõikjale maailma.
Toetades TV7 tööd just seda sa teedki.
Võid helistada annetustelefonile 900 1777.
Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Tule osalema, sest maailm peab kuulma evangeeliumi
rohkem kui kunagi varem!
Ole õnnistatud!
Annetustelefon: 900 1777 (hind 7 euri) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin